**PREGLED KLJUČNIH KOMPETENCIJA**

U ožujku 2000. Europsko vijeće u Lisabonu postavilo je novi strateški cilj za Europsku Uniju: postati 'najkompetentnije i najdinamičnije gospodarstvo svijeta utemeljeno na znanju, sposobno za održivi gospodarski rast sa sve više boljih radnih mjesta i većom socijalnom kohezijom'. Da bi se to postiglo, europski sustavi obrazovanja i izobrazbe moraju se prilagoditi zahtjevima društva koje počiva na znanju i potrebi za što boljom razinom i kvalitetom zapošljavanja.

|  |  |
| --- | --- |
| ***Kompetencija*** | ***Definicija*** |
| Komuniciranje na materinjem jeziku | Komunikacija je sposobnost izražavanja i tumačenja misli, osjećaja i činjenica u usmenom i pismenom obliku (slušanje, govorenje, čitanje i pisanje) i lingvističko uzajamno djelovanje na odgovarajući način u čitavom nizu društvenih i kulturnih sadržaja – obrazovanje i izobrazba, posao, dom i slobodno vrijeme. |
| Komuniciranje na stranom jeziku | Komuniciranje na stranim jezicima u velikoj mjeri ima istu dimenziju vještina komuniciranja na materinjem jeziku: temelji se na sposobnostima razumijevanja, izražavanja i tumačenja misli, osjećaja i činjenica u usmenom i pismenom obliku (slušanje, govorenje, čitanje i pisanje) u odgovarajućem nizu društvenih sadržaja – posao, dom, slobodno vrijeme, obrazovanje i izobrazba – u skladu sa željama i potrebama pojedinca. Komuniciranje na stranom jeziku zahtijeva vještine poput posredovanja i međukulturnog razumijevanja. Stupanj uspješnosti je različit u ove četiri dimenzije, između pojedinih jezika i s obzirom na lingvistčko okruženje i nasljeđe pojedinca.[[1]](#footnote-1) |
| Matematička pismenost i osnovna znanja iz znanosti i tehnologije | Matematička pismenost je sposobnost zbrajanja, oduzimanja, množenja, dijeljenja i izračunavanja omjera pri mentalnom i pismenom izračunavanju u svrhu rješavanja niza problema u svakodnevnim situacijama. Naglasak je na procesu a ne rezultatu, na aktivnosti a ne znanju. Znanstvena pismenost se odnosi na sposobnost i spremnost korištenja znanja i metodologije koja se koriste da bi se objašnjavao svijet prirode. Tehnološko znanje je razumijevanje i primjena tog znanja i metodologije da bi se mijenjalo prirodno okruženje u odgovoru na prihvaćene ljudske želje i potrebe. |
| Digitalna  kompetencija | Digitalna kompetencija podrazumijeva sigurnu i kritičku upotrebu elektronskih medija na poslu, u slobodnom vremenu i komuniciranju. Ova kompetencija je povezana s logičkim i kritičkim razmišljanjem, visokom razinom vještine upravljanja informacijama i dobro razvijenom vještinom komuniciranja.  Na najnižoj razini, IRT uključuje upotrebu multimedijske tehnologije za pronalaženje, primanje, pohranjivanje, proizvodnju, predstavljanje i razmjenu informacija i komuniciranje i sudjelovanje u Internet mreži. |
| Učiti kako se uči | 'Učiti kako se uči' predstavlja sposobnost i umijeće organiziranja i uređivanja vlastitog učenja bilo pojedinačno ili u grupama. To uključuje umijeće učinkovitog raspolaganja vlastitim vremenom, rješavanje problema, stjecanje, procesuiranje, ocjenjivanje i asimiliranje znanja te primjenu novog znanja i vještina u različitim kontekstima – kod kuće, na poslu, u obrazovanju i izobrazbi. Općenito, učiti kako se uči značajno doprinosi uspješnom upravljanju vlastitom karijerom. |
| Međuljudska i građanska kompetencija | Međuljudska kompetencije obuhvaća sve oblike ponašanja kojima treba ovladati da bi pojedinac učinkovito i konstruktivno mogao sudjelovati u društvenom životu i rješavati probleme kada je to potrebno. Međuljudske vještine su nužne za učinkovitu interakciju između dvoje ili više ljudi i primjenjuju se u javnoj i privatnoj domeni. |
| Poduzetništvo | Poduzetništvo ima aktivnu i pasivnu komponentu: ono uključuje sklonost da sami unosimo promjene te sposobnost da prihvaćamo, podržavamo i prilagođavamo inovacije vanjskih čimbenika. Poduzetništvo podrazumijeva prihvaćanje odgovornosti za vlastite postupke bilo pozitivne ili negativne, razvijanje strateške vizije, postavljanje ciljeva i njihovo postizanje te motiviranost za njihov uspjeh. |
| Kulturno izražavanje | 'Kulturno izražavanje' podrazumijeva prihvaćanje važnosti kreativnog izražavanja ideja, iskustava i osjećaja u čitavom nizu medija, uključujući glazbu, tjelesno izražavanje, književnost i plastične umjetnosti. |

**Područje**

**1. KOMUNIKACIJA NA MATERINSKOM JEZIKU**

**OKVIR KLJUČNIH KOMPETENCIJA U DRUŠTVU KOJE POČIVA NA ZNANJU**

**Kompetencija se sastoji od sljedećih elemenata znanja, vještina i stavova primjerenih određenom kontekstu**

|  |  |  |  |
| --- | --- | --- | --- |
| **Definicija kompetencije** | **Znanje** | **Vještine** | **Stavovi** |
| *Komunikacija je sposobnost izražavanja i tumačenja misli, osjećaja i činjenica u usmenom i pismenom obliku u cijelom nizu društvenih i kulturnih okolnosti – posao, dom, slobodno vrijeme.* | *Solidno znanje osnovnog rječnika, funkcionalne gramatike i stila, funkcija jezika.*  *Svijest o raznim vrstama verbalne interakcije (razgovori, intervjui, rasprave, itd.) i osnovnim karakteristikama različitih stilova i registara govornog jezika.*  *Razumijevanje paralingvističkih karakteristika komunikacije (kvaliteta glasa, izraz lica, držanje tijela i izražavanje pokretima).*  *Svijest o različitim vrstama književnog teksta (bajke, mitovi, legende, pjesme, lirska poezija, kazalište, kratke priče, romani) i njihove osnovne karakteristike i vrste neknjiževnih tekstova (životopisi, molbe, izvješća, uvodni članci, eseji, govori, itd.) i njihove osnovne karakteristike.*  *Poznavanje osnovnih karakteristika pisanog jezika (formalni, neformalni, znanstveni, novinarski, kolokvijalni, itd.).*  *Svijest o promjenjivosti jezika i oblicima komunikacije tijekom vremena i u različitim zemljopisnim, društvenim i komunikacijskim okruženjima.* | * *Sposobnost komuniciranja u pisanom i usmenom obliku, razumijevanje ili omogućavanje razumijevanja raznih poruka u raznim situacijama i u različite svrhe. Komunikacija uključuje sposobnost slušanja i razumijevanja raznih govornih poruka u mnoštvu komunikacijskih situacija te sposobnost konciznog i jasnog govorenja. Uključuje i sposobnost praćenja uspješnosti poruke, kao i sposobnost započinjanja, održavanja i okončanja razgovora u raznim komunikacijskim situacijama.* * *Sposobnost čitanja i razumijevanja različitih tekstova, prihvaćanje strategija primjerenih raznim svrhama čitanja (čitanje radi informiranja, učenja ili užitka) i raznim vrstama teksta.* * *Sposobnost pisanja raznih vrsta tekstova u različite svrhe, praćenje procesa pisanja (od koncepta do korekture).* * *Sposobnost pretraživanja, prikupljanja i procesuiranja pisanih informacija, podataka i pojmova da bi ih se moglo koristiti u proučavanju i sustavnom organiziranju znanja. Sposobnost razlikovanja relevatnih od irelevantnih informacija kod slušanja, govorenja, čitanja i pisanja.* * *Sposobnost formuliranja vlastitih argumenata u govoru i pismu na uvjerljiv način i potpunog uvažavanja drugih stajališta iznijetih u pisanom ili usmenom obliku .* * *Vještine potrebne za korištenje pomoćnih sredstava (poput bilješki, shema, karata) s ciljem proizvodnje, predstavljanja ili razumijevanja složenih tekstova u pisanom ili usmenom obliku (govori, razgovori, upute, intervjui, rasprave).* | Stvaranje pozitivnog stava prema materinskom jeziku, njegovo prihvaćanje kao potencijalnog sredstva osobnog i kulturnog obogaćivanja.  Sklonost otvorenom pristupanju tuđem mišljenju i argumentima i uključivanje u konstruktivan i kritički dijalog.  Samopouzdanje kod javnog obraćanja.  Spremnost da težimo estetskoj kvaliteti izražavanja koja nadilazi isključivo tehničku preciznost riječi/izraza.  Razvijanje ljubavi prema književnosti.  Razvijanje pozitivnog stava prema međukulturnoj komunikaciji. |

**Područje**

**2. Komunikacija na stranom jeziku**

**OKVIR KLJUČNIH KOMPETENCIJA U DRUŠTVU KOJE POČIVA NA ZNANJU**

**Kompetencija se sastoji od sljedećih elemenata znanja, vještina i stavova primjerenih određenom kontekstu**

|  |  |  |  |
| --- | --- | --- | --- |
| **Definicija kompetencije** | **Znanje** | **Vještine** | **Stavovi** |
| *Komunikacija na stranom jeziku je sposobnost razumijevanja, izražavanja i tumačenja misli, osjećaja i činjenica u usmenom i pisanom obliku u primjerenom nizu društvenih okolnosti – na poslu, kod kuće, u slobodno vrijeme, u obrazovanju i izobrazbi – na jezicima koji nisu materinski jezik i na kojima se ne podučava u školi, u skladu sa željama i potrebama pojedinca.[[2]](#footnote-2)* | * *Poznavanje vokabulara i funkcionalne gramatike, intonacije i izgovora.* * *Svijest o raznim vrstama verbalne interakcije (npr. razgovori licem u lice ili telefonski razgovori, intervjui, itd.).* * *Poznavanje primjerenog raspona književnih i neknjiževnih tekstova (npr. kratke priče, pjesme, novinski članci i članci u časopisima, Internet stranice, upute, pisma, kratka izvješća, itd.). Poznavanje osnovnih karakteristika različitih stilova**i registara govornog i pisanog jezika (formalni, neformnalni, novinarski, kolokvijalni, itd.* * *Svijest o društvenim konvencijama i kulturnim aspektima i promjenjivosti jezika u različim zemljopisnim, društvenim i komunikacijskim okruženjima.* | * *Sposobnost slušanja i razumijevanja govornih poruka u primjerenom nizu komunikacijskih situacija (teme koje su bliske, od osobnog interesa ili relevantne za svakodnevni život).* * *Sposobnost započinjanja, održavanja i okončanja razgovora o temama koje su bliske, od osobnog interesa ili relevantne za svakodnevni život.* * *Sposobnost čitanja i razumijevanja nestručnih pisanih tekstova o nizu tema ili u nekim slučajevima, stručnih tekstova s bliskog područja i pisanje raznih vrsta tekstova u različite svrhe u primjerenom nizu situacija.* * *Primjerena upotreba pomoćnih sredstava (npr. bilješki, dijagrama, karata) kako bi se razumjeli ili proizveli pisani ili govorni tekstovi (npr. razgovori, upute, intervjui, govori).* * *Sposobnost započinjanja, održavanja odgovarajućeg niza autonomnih aktivnosti učenja jezika.* | * Osjetljivost za kulturne razlike i otpor prema stereotipima. * Zanimanje i znatiželja glede jezika općenito (uključujući susjedne, regionalne, manjinske ili srednjevjekovne jezike, znakovni jezik, itd.) i zanimanje za međukulturnu komunikaciju. |

**Područje**

**3.1. Matematička pismenost**

**OKVIR KLJUČNIH KOMPETENCIJA U DRUŠTVU KOJE POČIVA NA ZNANJU**

**Kompetencija se sastoji od sljedećih elemenata znanja, vještina i stavova primjerenih određenom konstekstu**

|  |  |  |  |
| --- | --- | --- | --- |
| **Definicija kompetencije** | **Znanje** | **Vještine** | **Stavovi** |
| *Na najosnovnijoj razini, matematička pismenost[[3]](#footnote-3) uključuje sposobnost zbrajanja i oduzimanja, množenja i dijeljenja, izračunavanja postotaka i omjera kod mentalnog i pisanog izračunavanja u svrhu rješavanja problema.* | *Temeljno znanje i razumijevanje brojki i mjera te sposobnost njihovog korištenja u nizu svakodnevnih situacija je temeljna vještina koja uključuje osnovne metode računanja i razumijevanje osnovnih oblika matematičkog prikazivanja poput grafikona, formula i statistike.* | *Sposobnost primjene osnovnih elemenata matematičke pismenosti poput*  *zbrajanja i oduzimanja;*  *množenja i dijeljenja;*  *izračunavanja postotaka i omjera;*  *mjernih jedinica i mjera*  *da bi se pristupilo rješavanju problema iz svakodnevnog života, npr.:*  *vođenje kućnog proračuna (izjednačavanje prihoda i rashoda, planiranje, štednja);*  *kupovanje (uspoređivanje cijena, poznavanje mjernih jedinica i mjera, vrijednost novca);*  *putovanje i slobodno vrijeme dovođenje u vezu udaljenosti i trajanja putovanja; uspoređivanje valuta i cijena).* | *Spremnost da se nadvlada «strah od brojki».*  *Spremnost da se koristi numeričko izračunavanje kako bi se rješavali problemi za vrijeme svakodnevnog rada i obiteljskog života.* |

**Područje**

**3.1. Matematička pismenost (nastavak)**

**OKVIRI KLJUČNE KOMPETENCIJE U DRUŠTVU KOJE POČIVA NA ZNANJU**

**Kompetencija se sastoji od sljedećih elemenata znanja, vještinai stavova primjerenih određenom kontekstu**

|  |  |  |  |
| --- | --- | --- | --- |
| **Definicija kompetencije** | **Znanje** | **Vještine** | **Stavovi** |
| *Daljnjim razvitkom matematičke kompetencije[[4]](#footnote-4), ona ovisno o kontekstu uključuje sposobnost i spremnost korištenja matematičkih oblika mišljenja (logičko i prostorno razmišljanje) i prikazivanje (formula, modela, konstrukcija, grafikona/dijagrama) koji imaju univerzalnu primjenu kod objašnjavanja i opisivanja stvarnosti.* | * *Temeljito poznavanje matematičkih pojmova i kocepata, uključujući najrelevantnije geometrijske i algebarske teoreme.* * *Poznavanje i razumijevanje vrsta pitanja na koja matematika može ponuditi odgovor.* | * *Sposobnost da se slijedi i procjenjuje lanac tuđih argumenata i da se otkriju osnovne ideje u danom nizu argumenata (posebice dokazi), itd.* * *Sposobnost baratanja matematičkim simbolima i formulama, dekodiranjem i tumačenjem matematičkog jezika i razumijevanje njegovog odnosa prema prirodnom jeziku. Sposobnost komuniciranja u i o matematici.* * *Sposobnost matematičkog razmišljanja i rezoniranja (ovladavanje matematičkim načinima razmišljanja; apstrahiranje i generaliziranje gdje je to relevantno za pitanje i matematičko modeliranje (tj. analiziranje i stvaranje modela) upotrebom i primjenom postojećih modela na postavljena pitanja.* * *Sposobnost razumijevanja i primjene (dekodiranje, tumačenje i razlikovanje) raznih vrsta prikazivanja matematičkih stvari, fenomena i situacija, odabir i zamjena načina prikazivanja ako i kada je to potrebno.* * *Sklonost kritičkom razmišljanju; sposobnost razlikovanja raznih vrsta matematičkih izjava (razlikovanje tvrdnje od pretpostavke, itd.); razumijevanje matematičkih dokaza i doseg ograničenja određenog koncepta.* * *Sposobnost korištenja pomoćnih sredstava i oruđa (uključujući IT).* | * *Poštivanje istine kao temelja matematičkog razmišljanja.* * *Spremnost pronalaženja razloga da bi se potkrijepile nečije tvrdnje.* * *Spremnost prihvaćanja ili odbijanja tuđeg mišljenja na temelju valjanih (ili nevaljanih) razloga ili dokaza.* |

**Područje**

**3.2. Znanstvena i tehnološka kompetencija**

**OKVIR KLJUČNIH KOMETENCIJA U DRUŠTVU KOJE POČIVA NA ZNANJU**

**Kompetencija se sastoji iz sljedećih elemenata znanja, vještina i stavova primjereno određenom kontekstu**

|  |  |  |  |
| --- | --- | --- | --- |
| **Definicija kompetencije** | **Znanje** | **Vještine** | **Stavovi** |
| *Znanstvena kompetencija je sposobnost i spremnost da se upotrijebe sklop znanja i metodologija koji se koriste u znanosti da bi se objasnio svijet prirode. Tehnološka kompetencija se tumači kao primjena znanja da bi se promijenilo prirodno okruženje u odgovoru na uočene ljudske želje ili potrebe.* | * *Poznavanje osnovnih načela svijeta prirode, tehnologije i tehnoloških proizvoda i procesa.* * *Razumijevanje odnosa između tehnologije i drugih područja: znanstveni napredak (npr. u medicini), društvu (vrijednosti, moralna pitanja( kulturi npr. multimediji), ili okruženju (zagađenost, održivi razvoj).* | * *Sposobnost korištenja i baratanja tehnološkim alatima i strojevima te znanstvenim podacima i saznanjima da bi se postigao neki cilj ili donio zaključak.* * *Sposobnost prepoznavanja osnovnih karakteristika znanstvenog istraživanja.* * *Sposobnost prenošenja zaključaka i razloga koji su do njih doveli.* | * *Znatiželja i kritičko pimanje nauke i tehnologije uključujući pitanja sigurnosti i zaštite kao i etička pitanja.* * *Pozitivan ali kritički stav prema upotrebi stvarnih informacija i svijest o potrebi logičnog postupka donošenja zaključaka.* * *Spremnost stjecanja naučnog znanja i interes za nauku i znanstvenu i tehnološku karijeru.* |

**Područje**

**4. Digitalna kompetencija**

**OKVIR KLJUČNIH KOMPETENCIJA U DRUŠTVU KOJE POČIVA NA ZNANJU**

**Kompetencija se sastoji od elemenata znanja, vještina i stavova primjereno određenom kontekstu**

|  |  |  |  |
| --- | --- | --- | --- |
| **Definicija kompetencije** | **Znanje** | **Vještine** | **Stavovi** |
| *Digitalna kompetencija uključuje sigurno i kritičko korištenje tehnologije informacijskog društva (IRT)[[5]](#footnote-5) na poslu, u slobodno vrijeme i u komunikaciji.*  *Ova kompetencija povezane je s logičkim i kritičkim razmišljanjem, s visoko razvijenim vještinama baratanja informacijama i razvijenim vještinama komuniciranja.*  *Na najosnovnijoj razini, TID vještine uključuju korištenje multimedijske tehnologije za pronalaženje, pristup, pohranu, proizvodnju, predstavljanje i razmjenu informacija i komuniciranje i sudjelovanje u Internet mreži.* | *Temeljno poznavanje prirode, uloge i mogućnosti IRT-a u svakodnevnim situacijama uključuje[[6]](#footnote-6):*   * *Razumijevanje glavnih računarskih aplikacija, uključujući obradu teksta, tablični kalkulator, baze podataka, pohranu i upravljanje podacima;* * *Svijest o mogućnostima koje nudi Internet i komuniciranje putem elektronskih medija (elektronska pošta, video konferencije, ostala mrežna oruđa); i razlika između stvarnog i virtualnog svijeta;* * *Razumijevanje potencijala IRT-a kao potpore za kreativnost i inovacije za osobnu realizaciju, uključivanje u društvo i zapošljavanje;* * *Osnovno razumijevanje pouzdanosti i valjanosti dostupnih informacija (dostupnost/prihvatljivost) i svijest o potrebi poštivanja* * *etičkih načela kod interaktivnog korištenja IRT-a.* | *Budući da IRT ima mnoštvo primjena u svakodnevnom životu kao što su aktivnosti učenja i slobodne aktivnosti, potrebne vještine uključuju:*  *Sposobnost pretraživanja, prikupljanja i procesuiranja (stvaranje, organiziranje,razlikovanje važnog od nevažnog, subjektivno od objektivnog, stvarno od virtualnog) elektronskih informacija, podataka i koncepata i njihovo sustavno korištenje;*   * *Sposobnost korištenja primjerenih pomoćnih sredstava (prezentacija, grafikona, dijagrama, karata) da bi se pribavile, predstavile i razumjele složenije informacije;* * *Mogućnost pristupa i pretraživanja internet stranica i korištenje internet usluga kao što su debatni forumi i elektronska pošta;* * *Sposobnost korištenja IRT-a kao potpore kritičkom razmišljanju; kreativnost i inovativnost u raznim kontekstima kod kuće, u slobodno vrijeme i na poslu.* | * *Sklonost korištenju TID-a u svrhu samostalnog rada i rada u timovima, kritički i misaoni stav pri ocjenjivanju rasloloživih informacija.* * *Pozitivan stav i osjetljivost za sigurnu i odgovornu upotrebu interneta, uključujući pitanja privatnostii kulturnih razlika.* * *Interes za korištenje TID-a da bi se proširili horizonti sudjelovanjem u zajednici i mrežama u kulturne, društvene i profesionalne svrhe.* |

**Područje**

**5. Učiti kako se uči**

**OKVIRI KLJUČNIH KOMPETENCIJA U DRUŠTVU KOJE POČIVA NA ZNANJU**

**Kompetencija se sastoji od sljedećih elemenata znanja, vještina i stavova primjerenih određenom kontekstu**

|  |  |  |  |
| --- | --- | --- | --- |
| **Definicija kompetencije** | **Znanje** | **Vještine** | **Stavovi** |
| *'Učiti kako se uči' predstavlja sklonost i sposobnost organiziranja i uređivanja vlastitog učenja bilo pojedinačno ili u grupi. Sastoji se u sposobnosti da učinkovito upravljamo svojim vremenom, rješavamo probleme, stječemo, procesuiramo, ocjenjujemo i asimiliramo znanje te da novo znanje i vještine primjenjujemo u raznim kontekstima – kod kuće, na poslu, u obrazovanju i izobrazbi. Općenito govoreći, učiti kako se uči snažno doprinosi mogućnosti da upravljamo vlastitom karijerom.* | * *Znanje i razumijevanje vlastitih metoda učenja, prednosti i nedostataka vlastitih vještina i kvalifikacija.* * *Saznanje o raspoloživim mogućnostima obrazovanja i izobrazbe te načinu kako različite odluke tijekom obrazovanja i izobrazbe dovode do različitih karijera.* | * *Učinkovito upravljanje vlastitim učenjem i karijerom općenito[[7]](#footnote-7): sposobnost posvećivanja vremena učenju, samostalnosti, disciplini, upornosti i upravljanju informacijama u procesu učenja.* * *Sposobnost koncentriranja kroz dulje i kraće razdoblje.* * *Sposobnost kritičkog razmišljanja o objektu i svrsi učenja.* * *Sposobnost komuniciranja kao dijela procesa učenja korištenjem odgovarajućih sredstava (intonacija, geste, mimika, itd.) radi pružanja potpore usmenom komuniciranju te razumijevanju i proizvodnji raznih multimedijskih poruka (pisanih ili usmenih jezika, zvuka, glazbe, itd.)* | * *Vlastiti koncept koji podržava spremnost mijenjanja i daljnjeg razvitka kompetencija i vlastite motivacije i povjerenja u mogućnost uspjeha.* * *Pozitivno prihvaćanje učenja kao cjeloživotnog učenja i aktivnosti koja obogaćuje život te smisao za inicijativu da treba učiti.* * *Prilagodljivost i fleksibilnost.* |

**Područje**

**6.1. Međuljudska, međukulturna i društvena kompetencija**

**OKVIR KLJUČNIH KOMPETENCIJA U DRUŠTVU KOJE POČIVA NA ZNANJU**

**Kompetencija se sastoji od sljedećih elemenata znanja, vještina i stavova primjereno određenom kontekstu**

|  |  |  |  |
| --- | --- | --- | --- |
| **Definicija kompetencije** | **Znanje** | **Vještine** | **Stavovi** |
| *Međuljudska kompetencija pokriva sve oblike ponašanja kojima pojedinac treba ovladati da bi mogao na učinkovit i konstruktivan način sudjelovati i rješavati sukob u društvenom životu, u interakciji s drugim pojedincima (ili grupama) u osobnom, obiteljskom i javnom kontekstu.* | * *Razumijevanje kodova ponašanja i općeprihvaćenog ponašanja koje se promiče u raznim društvima.* * *Svijest o konceptima poput pojedinca, grupe, društva, kulture i povijesnog razvitka tih koncepata.* * *Znanje o tome kako sačuvati svoje te dobro zdravlje, higijenu i prehranu vlastite obitelji.* * *Razumijevanje međukulturne dimenzije europskog i ostalih društava.* | * *Sposobnost konstruktivnog komuniciranja u raznim društvenim situacijama (toleriranje stajališta i ponašanja drugih, svijest o individualnoj i kolektivnoj odgovornosti).* * *Sposobnost stvaranja povjerenja i empatije prema drugim pojedincima.* * *Sposobnost otkrivanja frustracija na konstruktivan način (kontroliranje agresivnosti i nasilja ili obrazaca samouništavanja).* * *Sposobnost uspostavljanja stupnja odvajanja profesionalne i osobne sfere života i sprečavanje prenošenja profesionalnog sukoba u osobnu domenu.* * *Svijest i razumijevanje nacionalnog kulturnog identiteta u interakciji s kulturnim identitetom Europe i ostatka svijeta; sposobnost da se uoče i shvate različita stajališta koja su posljedica različitosti i koja konstruktivno doprinose vlastitim stajalištima.* * *Sposobnost pregovaranja.* | * *Pokazivanje interesa za druge i njihovo poštivanje.* * *Spremnost da se prevladaju stereotipi i predrasude.* * *Sklonostpostizanju kompromisa.* * *Integritet.* * *Probojnost.* |

**Područje**

**6.2. Građanska kompetencija**

**OKVIR KLJUČNIH KOMPETENCIJA U DRUŠTVU KOJE POČIVA NA ZNANJU**

**Kompetencija se sastoji od sljedeći elemenata znanja, vještina i stavova primjereno određenom kontekstu**

|  |  |  |  |
| --- | --- | --- | --- |
| **Definicija kompetencije** | **Znanje** | **Vještine** | **Stavovi** |
| *Opseg građanskih kompetencija je širi od međuljudskih zbog njihovog postojanja na društvenoj razini. Mogu biti opisane kao skup kompetencija koje pojedincu omogućavaju sudjelovanje u građanskom životu društva.* | * *Poznavanje građanskih prava i ustava zemlje domaćina, dosege njezine vlade.* * *Razumijevanje uloge i odgovornosti institucija zaduženih za stvaranje politike na lokalnoj, regionalnoj, nacionalnoj, europskoj i međunarodnoj razini (uključujući političku i ekonomsku ulogu EU).* * *Poznavanje ključnih osoba u lokalnoj i nacionalnoj vladi; političkih stranaka i njihovih politika.* * *Razumijevanje koncepata kao što je demokracija, status građanina i međunarodnih deklaracija koje ih izražavaju (uključujući Povelju o temeljnim pravima EU i Ugovore).* * *Poznavanje glavnih događaja, trendova i nositelja promjene u nacionalnoj, europskoj i svjetskoj povijesti; sadašnja situacija u Europi i kod njenih susjeda.* * *Znanje o emigraciji, imigraciji i manjinama u Europi i svijetu.* | * *Sudjelovanje u aktivnostima zajednice/okruženja i donošenju odluka na nacionalnoj i europskoj razini; glasovanje na izborima.* * *Sposobnost pokazivanja solidarnosti iskazivanjem interesa za rješavanje problema koji pogađaju lokalnu i širu zajednicu.* * *Sposobnost učinkovitog povezivanja s javnim institucijama.* * *Sposobnost izvlačenja prednosti koje nudi EU.* * *Neophodne vještine u jeziku koji se govori u dotičnoj zemlji.* | * *Svijest o pripadnosti nekoj lokalnoj zajednici, zemlji, EU i Europi općenito i (svom dijelu) svijeta.* * *Spremnost sudjelovanja u demokratskom odlučivanju na svim razinama.* * *Sklonost volontiranju i sudjelovanju u građanskim aktivnostima, pružanju potpore različitosti u društvu i društvenoj koheziji.* * *Spremnost na poštivanje vrijednosti i privatnosti drugih sa spremnošću reagiranja na protivdruštveno ponašanje.* * *Prihvaćanje koncepta ljudskih prava i jednakosti kao osnove za solidarnost i odgovornost u modernim demokratskim društvima Europe, prihvaćanje jednakosti muškaraca i žena.* * *Uvažavanje i razumijevanje različitosti vrijednosnih sustava raznih vjerskih ili etničkih skupina.* * *Kritičko prihvaćanje informacija koje objavljuju masovni mediji.* |

**Područje**

**7. Poduzetništvo**

**OKVIR KLJUČNIH KOMPETENCIJA U DRUŠTVU KOJE POČIVA NA ZNANJU**

**Kompetencija se sastoji od sljedećih elemenata znanja, vještina i stavova primjereno određenom kontekstu**

|  |  |  |  |
| --- | --- | --- | --- |
| **Definicija kompetencije** | **Znanje** | **Vještine** | **Stavovi** |
| *Poduzetništvo ima* ***aktivnu i pasivnu komponentu:*** *spremnost na inovativno djelovanje ali i mogućnost pozdravljanja i podržavanja inovacije koju donose vanjski čimbenici. Poduzetništvo uključuje pozitivan stav prema promjenama, preuzimanje odgovornosti za vlastito djelovanje (pozitivno i negativno), utvrđivanje ciljeva i njihovo ostvarivanje i motiviranost za uspjeh.* | * *Saznanje o raspoloživim mogućnostima kako bi se prepoznale one koje odgovaraju*   *vlastitim osobnim, profesionalnim i/ili poslovnim aktivnostima.* | * *Vještine planiranja, organiziranja, analiziranja, komuniciranja, obavljanja, izvještavanja, ocjenjivanja i bilježenja.* * *Vještine stvaranja projekata i njihove provedbe.* * *Sposobnost kooperativnog rada i fleksibilnosti u sklopu tima.* * *Sposobnost prepoznavanja vlastitih prednosti i slabosti.* * *Sposobnost proaktivnog djelovanja i pozitivno reagiranje na promjene.* * *Sposobnost procjenjivanja i preuzimanja rizika kada je to opravdano.* | * *Sklonost inicijativi.* * *Pozitivan stav prema promjenama i inovacijama.* * *Spremnost prepoznavanja područja na kojima se može pokazati čitava lepeza poduzetničkih vještina – npr. kod kuće, na poslu i u zajednici.* |

**Područje**

**8. Kulturno izražavanje**

**OKVIR KLJUČNIH KOMPETENCIJA U DRUŠTVU KOJE POČIVA NA ZNANJU**

**Kompetencija se sastoji od sljedećih elemenata znanja, vještina i stavova primjereno određenom kontekstu**

|  |  |  |  |
| --- | --- | --- | --- |
| **Definicija kompetencije** | **Znanje** | **Vještine** | **Stavovi** |
| *Prihvaćanje važnosti kreativnog izražavanja ideja, iskustava i osjećaja u nizu medija, uključujući glazbu, tjelesno izražavanje, književnost i plastičnu umjetnost.[[8]](#footnote-8)* | * *Osnovno znanje o najvažnijim kulturnim radovima, uključujući kulturu naroda kao važno svjedočenje ljudske povijesti,* * *Svijest o nacionalnoj i europskoj kulturnoj baštini i njihovom mjestu u svijetu;* * *svijest o kulturnoj i jezičnoj različitosti Europe;* * *Svijest o evoluciji narodnog ukusa i važnosti estetskih čimbenika u svakodnevnom životu.* | * *Sposobnost umjetničkog samoizražavanja kroz čitav niz medija u skladu s urođenim sposobnostima pojedinca;* * *Sposobnost uvažavanja i uživanja u umjetničkim djelima i izvedbama na osnovu široke definicije kulture;* * *Sposobnost povezivanja vlastitih i tuđih kreativnih i izražajnih stajališta i manifestacija;* * *Sposobnost prepoznavanja i ostvarivanja ekonomskih mogućnosti u kulturnoj aktivnosti.* | * *Otvoren stav prema različitom kulturnom izražavanju;* * *Spremnost njegovanja estetskih svojstava kroz umjetničko samoizražavanje i trajni interes za kulturni život;* * *Snažan smisao za identitet povezan sa smislom za poštivanje različitosti.* |

**Literatura:**

«Radni program Obrazovanje i izobrazba 2010 uključuje sve akcije na području obrazovanja i izobrazbe na europskoj razini, uključujući strukovno obrazovanje i izobrazbu («Kopenhaški proces»). Uzima u obzir i bolonjski proces razvitka na području europskog visokog obrazovanja. Privremeno izvješće o tom procesu, «Obrazovanje i izobrazba 2010», Uspjeh lisabonske strategije počiva na hitnim reformama, dostupan je na internet stranici: <http://europa.eu.int/comm/education/policies/2010/et> 2010 en.html.

**Izvor**

# EU:Uprava za obrazovanje i kulturu: Provedba radnog programa "Obrazovanje i izobrazba 2010 "

# URL: <https://web.math.pmf.unizg.hr/nastava/metodika/materijali/Europa_kompetencije.doc>

# 

# Izabrala: Nevenka Lončarić Jelačić

Prevela: mr.sc. Zlata Pavić

1. Europska unija je neko vrijeme koristila kao referentni dokument Zajednički europski okvir referenci za jezike ('*CEF*'') koji je sastavilo Vijeće Europe. '*CEF'* na korisnike i učenike nekog jezika gleda prvenstveno kao na 'predstavnike društva' sa zadatkom da u konkretnim okolnostima, okruženjima i područjima djelovanja imaju zadatak nešto postići. Učenje i upotreba stranih jezika temelje se na općoj i komunikativnoj jezičnoj kompetenciji i omogućavaju im da razviju multijezičnu i multikulturnu kompetenciju. Dakle, pristup koji je preuzeo *'CEF'* u velikoj mjeri odgovara onom '*WGB'-a* za «ključne kompetencije». Za više informacija vidi

   http://www.culture2.coe.int/portfolio/documents\_intro/common\_framework.html. Za potpuniju analizu i konkretne preporuke o poboljšanju učenja stranog jezika vidi «Izvješće o radu radne skupine za jezike na

   http://europa.eu.int/comm/education/policies/2010/objectives\_en.html#language. [↑](#footnote-ref-1)
2. S obzirom na bogatstvo europskih jezika koji se uče kao strani jezici i na različitost situacija u kojima pojedinci upotrebljavaju te jezike, stupci koji se odnose na znanje, vještine i stavove imaju za cilj dati osnovne elemente komunikativne kompetencije na stranim jezicima. Što se svladavanja jezika tiče, razine referentne razine su predstavljane u Zajedničkim europskim okvirima referentnosti za jezike (*'CEF').*

   [↑](#footnote-ref-2)
3. Osnovna matematička pismenost («računanje») je temeljna vještina za svako daljnje učenje u drugim područjima ključnih kompetencija. [↑](#footnote-ref-3)
4. Matematika, iako je suštinski povezana s brojkama, mnogo je kompleksnija. «Matematičko ponašanje» se odnosi na opisivanje stvarnosti konstruiranjem i procesima univerzalne primjene. Najbolje se može opisati kombinacijom vještina i stavova. Definicija naglašava važnost «matematičke aktivnosti» i prihvaća «veze s realnošću» kao trajni naglasak matematičkog obrazovanja. [↑](#footnote-ref-4)
5. Tehnologija informacijskog društva: pružanje usluga koje se temelje na korištenju tehnologija informacije i komunikacije (TIK), interneta, digitalnih sadržaja, elektronskih medija, itd. preko npr. osobnog računala, mobilnog telefona, elektronskog bankomata, elektronske knjige, digitalne televizije, itd. [↑](#footnote-ref-5)
6. Napredne TIK vještine se mnogo bolje definiraju kao medijska kompetencija koja uključuje svijest i razumijevanje tehničkih i kulturnih aspekata medija i pogoduje njihovoj kreativnoj i kritičkog upotrebi. [↑](#footnote-ref-6)
7. Rezolucija Vijeća 9286/04 od 18. svibnja 2004. o Jačanju politike, sustava i prakse na području poziva na promicanje tehnika učenja i samostalnog učenja kako bi se omladini i odraslima omogućilo da učinkovito upravljaju procesom vlastitog učenja i putanjama vlastite karijere. [↑](#footnote-ref-7)
8. Uloga kulturnog i uzmjetničkog izražavanja je bitna za sve pojedince i to za proces učenja kao sredstvo stjecanja znanja i vještina posebice tijekom ranog učenja te kao općenito obogaćenje života. Stoga bi početno učenje trebalo razviti potencijale na kojima se potom nadograđuje tijekom čitavog života kroz formalno i neformalno učenje. [↑](#footnote-ref-8)